Í dag eru stórtíðindi komin hendan vegin frá Arsenal Football Club. Umboð fyri Arsenal Føroyar fáa høvi, at handa ársins leikara 12-13, Per Mertesacker, skreytblað sum prógv, at hann var kosin ársins leikari millum okkum føroysku fjepparar! Handanin fer fram í samband við felagstúrin, ið Arsenal Føroyar skipar fyri, tann 29. mars, tá ið Manchester City kemur á vitjan. Júst hvør av føroysku Arsenal fjepparunum á túrinum fær heiðurin, at handa BFG skreytblaðið er enn óvist, men millum tey góðu boðini eru millum annað formaðurin Hannis Egholm og annar av stovnarunum, Ólavur Jakobsen. Líkamikið hvør tað verður, ið handar Per skreytblaðið, so fær viðkomandi Arsenal fjeppari vónandi eina uppliving fyri lívið–og nú freistist eg at siga:“ Pictures or it didn´t happen” J Stórur heiður til fjepparafelag okkara! Sunderland liggur niðarliga, hóast Gus Poyet hevur givið teimum eitt vet av vón um, at teir kunnu spæla seg til enn eitt ár í Premier League. Størri týdning hevði tað fyri dystin í dag, at teir skulu í eldin á Wembley um eina viku í finaluni um lítla steypið, Capital One Cup.